YES Academy ໄປສອນສິນລະປະ ທີ່ໄທ ແລະພາກຕາເວັນອອກກາງ (ວີດີໂອລາວ/ອັງກິດ)
​ໂຄງການນີ້ສິດສອນ​​​ໃຫ້ຟີ ​ສິນລະປະການສະ​ແດງ ​​ທີ່​ເປັນ​ເອກະລັກ​ຂອງອາ​ເມຣິກາ ​ເຊັ່ນດົນຕີຮິບຮອ໊ບ ແລະລະຄອນເພງ ທີ່ສະແດງຢູ່ Broadway.
ໂຄງການສິນລະປະທີ່ໄດ້ທຶນຈາກສະຫະລັດໂຄງການນຶ່ງ ກໍາລັງສອນ ຮ້ອງເພງ ເຕັ້ນລໍາແລະສະແດງລະຄອນ ສະຕາຍອາເມຣິກັນ ໃຫ້ບັນດານັກສຶກສາໃນເຂດຕາເວັນອອກກາງ ແລະເອເຊຍ ໂຄງການ YES Academy ຂອງສະມາຄົມ American Voices ທີ່ຫາກໍເສັດສິ້ນການສິດສອນຢູ່ບາງກອກໃນອາທິດແລ້ວນີ້ ມີຄວາມມຸ້ງໝັ້ນທີ່ຈະສ້າງສະພານເຊຶ່ອມໂຍງລະຫວ່າງສະຫະລັດ ແລະບັນດາປະເທດທີ່ຫາກໍຜ່ານພົ້ນຈາກ ບັນຫາຂໍ້ຂັດແຍ້ງກັນໃໝ່ໆ Daniel Schearf ຜູ້ສື່ຂ່າວວີໂອເອລາຍງານ ມາຈາກບາງກອກວ່າ ນຶ່ງໃນຫລາຍໆໂຄງການໃຫຍ່ທີ່ສຸດຂອງສະຖາບັນນີ້ ແມ່ນຢູ່ໃນປະເທດອີຣັກ ດາຣາມີລາຍລະອຽດມາສະເໜີທ່ານ ທ່ານ Gene Aitken ຄູສອນດົນຕີແຈ໊ສ ທີ່ເຄີຍຖືກສະເໜີຊື່ເຂົ້າຮັບລາງວັນ Grammy ຊຶ່ງເປັນລາງວັນອັນຍິ່ງໃຫຍ່ຂອງວົງການອຸດສາຫະກໍາດົນຕີ ຂອງອາເມຣິກາ ເຄີຍເປັນຫົວໜ້າວົງດົນຕີທະຫານທີ່ີມີຊື່ສຽງມາແລ້ວຫລາຍວົງ ໃນຂົງເຂດເອເຊຍ ແລະພາກຕາເວັນອອກກາງ ຈາກປະເທດໄທ ທ່ານຈະເດີນທາງໄປຍັງຫລາຍໆປະເທດທີ່ກໍາລັງໂຜ່ໂຕຂຶ້ນມາຈາກຂໍ້ຂັດແຍ້ງແລະການຢູ່ໂດດດ່ຽວ ເພື່ອນໍາເອົາພວກເຍົາວະຊົນຈາກຂົງເຂດແລະວັດທະນະທໍາຕ່າງໆ ມາຮ່ວມກັນ Rang Kawa ນັກດົນຕີແຈ໊ສ ຈາກເຂດ Kurdistan ຂອງອີຣັກ ໄດ້ເດີນ ທາງໄປຍັງປະເທດໄທ ເພື່ອຮຽນດົນຕີກັບທ່ານ Aitken ລາວເວົ້າວ່າ: ຫ້ອງສອນເພງແຈ໊ສຂອງທ່ານ Aitken ແມ່ນເປັນສ່ວນນຶ່ງຂອງໂຄງການ YES Academy ຊຶ່ງຄໍາວ່າ YES ແມ່ນຫຍໍ້ມາຈາກ Youth Excellence on Stage ທີ່ແປວ່າ ຄວາມດີເດ່ນຂອງເຍົາວະຊົນເທິງເວທີສະແດງ ໂຄງການບໍ່ຫວັງຜົນກໍາໄລທີ່ໄດ້ທຶນຈາກສະຫະລັດໂຄງການນີ້ ແມ່ນສະໜອງການອົບລົມສິດສອນແບບມືອາຊີບໃຫ້ ໂດຍບໍ່ຄິດຄ່າ ໃນດ້ານສິນລະປະການສະແດງ ທີ່ເປັນເອກະລັກຂອງອາເມຣິກາ ເຊັ່ນດົນຕີ Hip Hop ແລະລະຄອນເພງຕ່າງໆ ທີ່ສະແດງຢູ່ Broadway ນອກນີ້ແລ້ວ ໂຄງການ YES Academy ຍັງໄປສອນຢູ່ໃນອັຟການີສ ຖານ ອີຈິບ ຈໍແດນ ເລບານອນ ມາເລເຊຍ ປາກີສຖານ ແລະຊີເຣຍ ແຕ່ ທ່ານ Aitken ກ່າວວ່າ ສ່ວນໃຫຍ່ແມ່ນຈະເຮັດຢູ່ໃນອີຣັກ ທ່ານ John Ferguson ຜູ້ອໍານວຍການໂຄງການ Yes Academy ກ່າວວ່າ ອີຣັກມີວົງດົນຕີ Orchestra ທີ່ຍິ່ງໃຫຍ່ຫຼາຍວົງ ມີໂຮງຮຽນສອນດົນຕີແລະລະຄອນທີ່ດີໆ ພ້ອມດ້ວຍພວກນັກຮຽນທີ່ສົນໃຈຢາກຮຽນແທ້ໆ ແຕ່ໄລຍະເວລາຫລາຍສິບປີຂອງການຂັດແຍ້ງສູ້ລົບກັນ ເຮັດໃຫ້ຄູສອນບໍ່ມີໄດ້ຮັບການອົບລົມທີ່ດີໆ ທ່ານອະທິບາຍວ່າ: ທ່ານ ເຟີກູສັນ ກ່າວອີກວ່າ ພວກເຂົາເຈົ້າບໍ່ໄດ້ອະນຸຍາດໃຫ້ແຕ່ດົນຕີ ບໍ່ ໃຫ້ສອນເຕັ້ນລໍາ ຢູ່ໃນປະເທດອະນຸລັກນິຍົມ ອັຟການີສຖານນັ້ ນ ແຕ່ຢູ່ແຫ່ງອື່ນໆ ໃນທົ່ວຂົງເຂດພາກຕາເວັນອອກກາງນັ້ນ ສິນລະປະດ້ານການສະແດງຂອງຕາເວັນຕົກແມ່ນໄດ້ຮັບຄວາມນິຍົມຫລາຍສົມຄວນ ເພາະວ່າອິດທິພົນຈາກຮູບເງົາ Hollywood ແລະການຂາດເຂີນໂຮງຮຽນ ແລະຄູສອນ ມືອາຊີບ